Ο Σόλσμπερι και ο Γουόρικ έγιναν οι σημαντικότεροι οπαδοί του Ριχάρδου της Υόρκης τα πρώτα χρόνια του Πολέμου των Ρόδων, με τον τρόπο αυτό είχαν ελπίδες να πάρουν βασιλική υποστήριξη στις σκληρές διαμάχες με τους Πέρσι. Ο Ριχάρδος της Υόρκης παντρεύτηκε την μικρότερη αδελφή του Σόλσμπερι Σεσίλ Νέβιλ, δούκισσα της Υόρκης και έγιναν οι γονείς του Εδουάρδου Δ΄ της Αγγλίας και του Ριχάρδου Γ΄ της Αγγλίας. Οι Νέβιλ κέρδισαν το πλεονέκτημα από τον διορισμό του Ριχάρδου της Υόρκης στην θέση του κυβερνήτη του Καλαί και του κυβερνήτη των θαλάσσιων δυνάμεων, οι θέσεις αυτές βοήθησαν τον Ριχάρδο να κερδίσει την στήριξη του δυσαρεστημένου πληθυσμού του Λονδίνου και των κατοίκων άλλων περιοχών στα νότια όπως το Κεντ. Οι δούκες της Υόρκης και του Σόλσμπερι ηττήθηκαν και σκοτώθηκαν στην "μάχη του Γουέικφιλντ" (1460) αλλά σε λίγους μήνες ο μεγαλύτερος γιος του Εδουάρδος της Υόρκης έγινε βασιλιάς της Αγγλίας με την βοήθεια του Γουόρικ γιου του Σόλσμπερι (1461).